Породица је дошла на грчки трон, када је први грчки нововековни Краљ Ото I од Вителсбаха дозволио Британцима и Французима да окупирају луку Пиреј, како би спречили савезништво Грчке са Русијом у току Кримског рата (1853—1856). Ова ситуација натерала је Грчку војску да са престола збаци краља Ота I. Велике силе понудиле су грчки престо данском Принцу Вилхелму. Крунисан је 1863. године, као Краљ Ђорђе I. Краљеви ове династије владали су са прекидима Грчком све до 1974. године. Циљ од почетка владавине, био је ширење грчке територије. Династија је преживела многе ратове као нпр. Балканске ратове, Први светски рат, италијанску окупацију Грчке у Другом светском рату, грађански рат, парламентарну демократију и војну хунту.